Fannyn Talossa: aamiainen pääsiäisenä
aamiainen pääsiäisenä
Blogiani lukeneet tietävät, että tykkään kattaa kauniisti :) ja mikä ihanamapi syy kuin rauhallinen aamiainen oman perheen kesken kauniina pääsiäissunnuntaina. Kaunis vanha valkokirjailtu liina löytyi kirpputorilta. Kattauksen tein valkoisilla ja beigeillä astioilla, rairuohoistutus sekä pari pehmopupua. Uutta kattauksessa oli neulomani pupukananmunanlämmittimet :) Kuvan löysin netistä, mutta en ohjetta. Lankakoristani löytyi vajaa kerä Grignasco -vauvalankaa, sukkapuikot 2,5. Parin yrityksen jälkeen puput onnistuivat. Silmukoita 44, kerroksia 31 ja sitten aloitin sädekavennukset. Korvat on tehty 9 silmukalla, 18 kerrosta ja sitten kavennukset joka kerroksen alussa. Korvat ompelin pupun päähän kiinni ja kirjailut tein mustalla vauvalangalla. Hauskaa, miten nuo korvat sojottavat minne sattuu, hih. Aurinko valaisi aamiaiskattausta. Ihan tavalliset aamiaistarpeet maistuvat jotenkin paremmilta, kun ne laittaa nätisti esille ja syödään kaikessa rauhassa yhdessä. Ihanaa pääsiäistä!
Lähettänyt Fanny klo 18.47
Tunnisteet: kirppari, kodin juhlat, neulottuja juttuja, pääsiäinen
kultaiset pääsiäismunat
illallinen 25:lle
maastokuvioiset villasukat